১৬ মার্চ বাড়িতেই দুর্ঘটনায় গুরুতর আহত হয় চিকো৷ চিকিত্সা শুরুর আগেই মৃত্যু হয় তার৷ প্রিয় পোষ্যের মৃত্যুর পর শাস্ত্র মেনে তার দেহ সমাধিস্থ করেন মণ্ডলরা৷ স্বেচ্ছাসেবী সংস্থার কর্মী সৌরভ ও বনশ্রী রাজনীতিও করেন৷ বিজেপি রাজ্য কমিটির সদস্য সৌরভ , বনশ্রী যুব মোর্চার রাজ্য কমিটির সদস্যা৷ এ দিন সকাল থেকেই দেওয়ানগাজি রোডে মণ্ডলবাড়িতে ছিল শ্রাদ্ধের পরিপাটি আয়োজনে সাজ সাজ রব৷ সকালে পুরুত এনে হয় পারলৌকিক কাজ৷ দুপুরে একে একে এলেন নিমন্ত্রিতরা৷ তাঁদের জন্য রীতিমতো ভূরিভোজের ব্যবস্থা করেছিলেন সৌরভ -বনশ্রীরা৷ কড়াইশুঁটির কচুরি , পনির ব্যাটার ফ্রাই , ভেজিটেবল পোলাও , ধোকা মসালা , পনির মসালার মতো নিরামিষ পদের সঙ্গে শেষ পাতে ছিল নানা ধরনের মিষ্টি ও আইসক্রিম৷